
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανακαθορισμός της κατά τόπον αρμοδιότητας του Τε¬ 
λωνείου Αερολιμένα Αθηνών. 1 

Παροχή της Εγγύησης του Δημοσίου στην Τράπεζα Ελ¬ 
λάδος (ΙΕΤΑ) υπέρτης Μεταλλουργικής Βιομηχανίας 
Ηπείρου Α.Ε. 1) μέχρι του ποσού δρχ. 496.269.013 
για την καλή εκτέλεση σύμβασης και 2) για την κάλυ¬ 
ψη προκαταβολής ύψους δρχ. 1.314.190.645. 2 

Παροχή της Εγγύησης του Ελληνικού Δημοσίου προς 
την Κοινοπραξία ΕΜΠΟΡΙΚΗ ΤΡΑΠΕΖΑ ΤΗΣ ΕΛΛΑ¬ 
ΔΟΣ - ΑΓΡΟΤΙΚΗ ΤΡΑΠΕΖΑ ΤΗΣ ΕΛΛΑΔΟΣ για τη 
χορήγηση δανείου ποσού 4 δις δρχ. στον ΟΑΣΑ ΑΕ. 3 
Έγκριση κίνησης και παραμονής εκτός έδρας και 
εντός ορίων του Κράτους των υπαλλήλων του Λαο- 
γραιρικού και Εθνολογικού Μουσείου Μακεδονίας - 

Θράκης (Λ.Ε.Μ.Μ.-Θ.). 4 

Καθορισμός όρων, προϋποθέσεων και διαδικασίας χο¬ 
ρήγησης αδειών κυκλοφορίας φορτηγών αυτοκι¬ 
νήτων δημοσίας χρήσης, για την εξυπηρέτηση το¬ 
πικών αναγκών νησιών με πληθυσμό μικρότερο των 


τριών χιλιάδων εκατό (3.100) κατοίκων. 5 

Ανάκληση Αδειών Ίδρυσης και Λειτουργίας του «I. 

Ι.Ε.Κ. ΦΑΡΟΣ.» (ΘΕΣΣΑΛΟΝΙΚΗ). 6 

Ανάκληση Αδειών Ίδρυσης και Λειτουργίας του «I. 

Ι.Ε.Κ. Χ.Α.Ν.» (ΑΘΗΝΑ). 7 

Ανάκληση Αδειών Ίδρυσης και Λειτουργίας του «I. 
Ι.Ε.Κ. ΖΗΤΑ ΖΑΧΑΡΟΠΟΥΛΟΣ» (ΑΘΗΝΑ). 8 


ΑΠΟΦΑΣΕΙ Σ 

Αριθ. 1022122/251/0006Β (1) 

Ανακαθορισμός της κατά τόπον αρμοδιότητας του Τε¬ 
λωνείου Αερολιμένα Αθηνών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 32 του Ν. 1828/1989 «Αναμόρφωση της 
φορολογίας εισοδήματος και άλλες διατάξεις» (Α’2), όπως 
αντικαταστάθηκε και συμπληρώθηκε μετηνπαρ. 3του άρ¬ 


θρου 19του Ν. 2443/1996 «Τροποποίηση και συμπλήρωση 
του Τελωνειακού Κώδικα και άλλες διατάξεις» (Α' 265). 

β) Του άρθρου 29Ατου Ν. 1558/1985 «Κυβέρνηση και 
Κυβερνητικά Όργανα» (Α' 137), που προστέθηκε με το άρ¬ 
θρο 27 του Ν. 2081/1992 «Ρύθμιση του θεσμού των Επι¬ 
μελητηρίων, τροποποίηση των διατάξεων του Ν. 
1712/1987 για τον εκσυγχρονισμό των επαγγελματικών 
οργανώσεων των εμπόρων, βιοτεχνών και λοιπών επαγ- 
γελματιών και άλλες διατάξεις» (Α' 154) και αντικαταστά- 
θηκε από το άρθρο 1, παρ. 2α του Ν. 2469/1997 «Περιορι¬ 
σμός και βελτίωση της αποτελεσματικότητας των κρατι¬ 
κών δαπανών και άλλες διατάξεις» (Α' 38). 

γ) Του άρθρου 13 του Π.Δ. 551/1988 «Οργανισμός Νο¬ 
μαρχιών (Οργάνωση Οικονομικών Υπηρεσιών)» (Α' 259) 
όπως έχει τροποποιηθεί με το άρθρο 1 παρ. 4 και το άρ¬ 
θρο 6 του Π.Δ. 248/1998 «Ενοποίηση και κατάργηση 
Τελωνειακών Αρχών» (Α' 186) και ισχύει. 

2. Τις σχετικές επείγουσες υπηρεσιακές ανάγκες προετοι¬ 
μασίας και εξυπηρέτησης των πολιτών, λόγω της έναρξης 
λειτουργίας του νέου Αερολιμένα «Ελευθέριος Βενιζέλος». 

3. Το γεγονός ότι, από τις διατάξεις της Απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Ανακαθορίζουμε την κατά τόπον αρμοδιότητα του Τελω¬ 
νείου Αερολιμένα Αθηνών του άρθρου 13 του Π.Δ. 
551/1988, επεκτείνοντας αυτή και στους χώρους των εγκα¬ 
ταστάσεων του νέου Αερολιμένα «Ελευθέριος Βενιζέλος». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Φεβρουάριου 2001 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 

□ 

Αριθ. 2/88126/0025 (2) 

Παροχή της Εγγύησης του Δημοσίου στην Τράπεζα Ελ¬ 
λάδος (ΙΕΤΑ) υπέρ της Μεταλλουργικής Βιομηχανίας 
Ηπείρου Α.Ε. 1) μέχρι του ποσού δρχ. 496.269.013 για 
την καλή εκτέλεση σύμβασης και 2) για την κάλυψη 
προκαταβολής ύψους δρχ. 1.314.190.645. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 2322/95. 

2. Την απόφαση της Διϋπουργικής Επιτροπής του άρ- 

θρου 5 του Ν. 2322/95 (συνεδρίαση αριθμ. 4/7.2.2001) με 
την οποία παρασχέθηκε η σύμφωνη γνώμη της στον 
Υπουργό Οικονομικών για τη χορήγηση της εγγύησης 
του Ελληνικού Δημοσίου στην Τράπεζα της Ελλάδος 
(ΙΕΤΑ) υπέρτης ΜΕΤΑΛΛΟΥΡΓΙΚΗΣ ΒΙΟΜΗΧΑΝΙΑΣ ΗΠΕΙ¬ 
ΡΟΥ Α.Ε. 

3. Τα υπ’ αριθμ. 65/ΠΣ/ΡΚ/3.8.2000, 148/ΠΙ/Φα/ 

22.12.2000 έγγραφα της Μεταλλουργικής Βιομηχανίας 
Ηπείρου Α.Ε. μετά οποία ζητείται, η εγγύηση του Ελληνι¬ 
κού Δημοσίου α) για την κάλυψη προκαταβολής ύψους 
1.314.190.645 δρχ. και β) για την καλή εκτέλεση σύμβα¬ 
σής της με την Τράπεζα της Ελλάδος ύψους 496.269.013 
δρχ. 

4. Το υπ’ αριθμ. Φ.900/25247/22.12.2000 έγγραφο του 
Υπουργείου Εθνικής Άμυνας με το οποίο συμφωνεί για 
την παροχή εγγύησης Ελληνικού Δημοσίου στην Τράπε¬ 
ζα της Ελλάδος (ΙΕΤΑ) υπέρ της Μεταλλουργικής Βιομη¬ 
χανίας Ηπείρου (ΜΒΗ) Α.Ε. 

5. Την κοινή απόφαση του Πρωθυπουργού και του 
Υπουργού Οικονομικών αριθ. 10393386/441/Α0006/ 

21.4.2000 «Ανάθεση αρμοδιοτήτων του Υπουργού Οικο¬ 
νομικών στους Υφυπουργούς Οικονομικών», αποφασί¬ 
ζουμε: 

I. Παρέχουμε την εγγύηση του Ελληνικού Δημοσίου 
στην Τράπεζα Ελλάδος (ΙΕΤΑΊδρυμα Εκτύπωσης Τραπε¬ 
ζογραμματίων και Αξιών), υπέρ της ΜΕΤΑΛΛΟΥΡΓΙΚΗΣ 
ΒΙΟΜΗΧΑΝΙΑΣ ΗΠΕΙΡΟΥ (ΜΒΗ) Α.Ε. 

1. Μέχρι ποσού δρχ. 496.569.013 δρχ., για την καλή 
εκτέλεση σύμβασης προμήθειας μεταλλικών δίσκων 
προς τύπωση ευρωκερμάτων κυκλοφορίας του Ελληνι¬ 
κού Δημοσίου, λήξης 30.6.2002 και 

2. Για την κάλυψη προκαταβολής ύψους 1.314.190.645 
δρχ. λήξης 31.1.2002. 

(Η εγγύηση αυτή ανακυκλούμενη θα καλύψει τις προ¬ 
καταβολές και των τριών συμβατικών τετραμήνων του 
2001 ). 

Το Ελληνικό Δημόσιο παραιτείται απάτην εφαρμογή και 
τις ενστάσεις των άρθρων 855 και 867 καθώς και από τα 
δικαιώματα και τις ενστάσεις που απορρέουν από τα άρ¬ 
θρα 853, 858, 862 και 863 του Α.Κ. 

Με την απόφαση αυτή αναλαμβάνουμε την υποχρέωση 
σε περίπτωση κατάπτωσης των ανωτέρω εγγυήσεων να 
καταβάλουμε στην Τράπεζα της Ελλάδος (ΙΕΤΑ) σε δύο 
(2) μήνες από τη λήξη κάθε εγγύησης τα ποσά που προ¬ 
έρχονται από την ανωτέρω αιτία πλέον τόκων και μετά 
από προηγούμενη βεβαίωση των ποσών αυτών στην οι¬ 
κεία ΔΟΥ στο λογ/σμό Νο 555 σύμφωνα με τη διάταξη του 
Π. Δ/τος αριθ. 16/89 (ΦΕΚ 6/1989 τ. Α') και τις οδηγίες της 
εγκυκλίου μας αριθ. 98348/2945/8.8.79. 

II. Καθορίζουμε προμήθεια υπέρ του Δημοσίου 0,50% 
για την παρεχόμενη εγγύησή του, η οποία θα βαρύνει την 
ΜΕΤΑΛΛΟΥΡΓΙΚΗ ΒΙΟΜΗΧΑΝΙΑ ΗΠΕΙΡΟΥ (ΜΒΗ) Α.Ε. και 
θα αποδίδεται από αυτήν στο Δημόσιο σύμφωνα με τα 
οριζόμενα στο έγγραφό μας αριθμ. 2009593/1391/7.2.96. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Φεβρουάριου 2001 

Ο ΥΦΥΠΟΥΡΓΟΣ 

Γ. ΔΡΥΣ 


Αριθ. 2/88623/0025 (3) 

Παροχή της Εγγύησης του Ελληνικού Δημοσίου προς την 
Κοινοπραξία ΕΜΠΟΡΙΚΗ ΤΡΑΠΕΖΑ ΤΗΣ ΕΛΛΑΔΟΣ - 
ΑΓΡΟΤΙΚΗ ΤΡΑΠΕΖΑ ΤΗΣ ΕΛΛΑΔΟΣ για τη χορήγηση 
δανείου ποσού 4 δις δρχ. στον ΟΑΣΑ ΑΕ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 2322/95 και της παρ. 10 του άρ¬ 
θρου ΙδτουΝ. 2469/1997. 

2. Την απόφαση της Διϋπουργικής Επιτροπής του άρ¬ 
θρου 5του Ν. 2322/95 (ΣΥΝΕΔΡΙΑΣΗ Αριθ. 6/9.2.2001) με 
την οποία παρασχέθηκε η σύμφωνη γνώμη της στον 
Υπουργό Οικονομικών για τη χορήγηση της εγγύησης 
του Ελληνικού Δημοσίου στην Κοινοπραξία ΕΜΠΟΡΙΚΗ 
ΤΡΑΠΕΖΑ ΤΗΣ ΕΛΛΑΔΟΣ - ΑΓΡΟΤΙΚΗ ΤΡΑΠΕΖΑ ΤΗΣ ΕΛ¬ 
ΛΑΔΟΣ για την κάλυψη δανείου του ΟΑΣΑ Α.Ε. ύψους 4 
δις δρχ. 

3. Το απόσπασμα Πρακτικού της αριθμ. 179/21.12.2000 
Συνεδρίασης του Διοικητικού Συμβουλίου του ΟΑΣΑ Α.Ε. 

4. Το αριθ. 9587/ΔΕΑΟΘ/29.12.2000 έγγραφο του 
ΟΑΣΑ Α.Ε. 

5. Την κοινή απόφαση του Πρωθυπουργού και του 
Υπουργού Οικονομικών αριθμ. 1039386/441/Α0006/ 

21.4.2000 «Ανάθεση αρμοδιοτήτων του Υπουργού Οικο¬ 
νομικών στους Υφυπουργούς Οικονομικών», αποφασί¬ 
ζουμε: 

I. Παρέχουμε την εγγύηση του Ελληνικού Δημοσίου 
στην Κοινοπραξία ΕΜΠΟΡΙΚΗ ΤΡΑΠΕΖΑ ΤΗΣ ΕΛΛΑΔΟΣ - 
ΑΓΡΟΤΙΚΗ ΤΡΑΠΕΖΑ ΤΗΣ ΕΛΛΑΔΟΣ για τη χορήγηση δα¬ 
νείου στον ΟΑΣΑ Α.Ε. ποσού δρχ. τεσσάρων δισεκατομ¬ 
μυρίων (4.000.000.000) για την κάλυψη υποχρεώσεων 
προς τις τέως Συγκοινωνιακές Επιχειρήσεις (ΣΕΠ). 

Το Ελληνικό Δημόσιο παραιτείται από την εφαρμογή και 
τις ενστάσεις των άρθρων 855 και 867 του Α.Κ. και διατη¬ 
ρεί τα δικαιώματα και τις ενστάσεις που απορρέουν από 
τα άρθρα 853, 858, 862 και 863 του Α.Κ. 

Η παρούσα εγγύηση και η εκπλήρωση των υποχρεώσε¬ 
ων που προβλέπονται από αυτή δεν στοιχειοθετεί παρά¬ 
βαση των άρθρων 87-89 της Συνθήκης Ε.Κ. 

Η χορήγηση και η εξυπηρέτηση του δανείου, θα γίνει 
σύμφωνα με τη δανειακή σύμβαση που θα υπογράφει με¬ 
ταξύ του ΟΑΣΑ Α.Ε. και της εν λόγω Κοινοπραξίας. 

Περιληπτικά οι όροι του δανείου είναι οι εξής: 

ΠΙΣΤΟΥΧΟΣ: ΟΑΣΑΑ. Ε. 

ΣΥΜΜΕΤΕΧΟΥΣΕΣ ΤΡΑΠΕΖΕΣ: ΕΜΠΟΡΙΚΗ ΤΡΑΠΕΖΑ 
ΤΗΣ ΕΛΛΑΔΟΣ (Διαχειρίστρια) 1.000.000.000 

ΑΓΡΟΤΙΚΗ ΤΡΑΠΕΖΑ ΤΗΣ ΕΛΛΑΔΟΣ 3.000.000.000 

ΣΚΟΠΟΣΔΑΝΕΙΟΥ: Κάλυψη υποχρεώσεων προς τις τέ¬ 
ως Συγκοινωνιακές Επιχειρήσεις (ΣΕΠ) 

ΔΙΑΡΚΕΙΑ ΔΑΝΕΙΟΥ: 5 έτη 

ΕΠΙΤΟΚΙΟ: Κυμαινόμενο, ίσο μετοΕυπόοΓδ μηνών, που 
θα ισχύει 2 εργάσιμες ημέρες πριν από κάθε ημερομηνία 
αναπροσαρμογής επιτοκίου, προσαυξημένο κατά 0,20% 
για όλη τη διάρκεια του δανείου. 

Οι τόκοι επιπλέον επιβαρύνονται με την εισφορά του Ν. 
128/75 (κατά την αναλογία επιβάρυνσης κάθε πιστωτή) 

ΠΕΡΙΟΔΟΣ ΕΚΤΟΚΙΣΜΟΥ: Ανά εξάμηνο 

ΠΡΟΜΗΘΕΙΑ ΔΙΟΡΓΑΝΩΣΗΣ-ΔΙΑΧΕΙΡΙΣΗΣ: 0,15% επί 
του ποσού του δανείου εφάπαξ 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


4889 


ΠΡΟΜΗΘΕΙΑ ΑΔΡΑΝΕΙΑΣ: 0,15%επίτουποσούπου εν¬ 
δεχομένως δεν κάνει χρήση ο δανειολήπτης μετά το πέ¬ 
ρας τωντριών (3) μηνών. 

ΑΠΟΠΛΗΡΩΜΗ: Εφάπαξ στο τέλος της διάρκειας του 
δανείου. 

Με την απόφαση αυτή αναλαμβάνουμε την υποχρέωση 
σε περίπτωση καθυστέρησης εξόφλησης ληξιπρόθεσμης 
δόσης ή μέρους αυτής, ενδιαμέσων τόκων ή τόκων υπε¬ 
ρημερίας του δανείου αυτού ή άλλων επιβαρύνσεων και 
συναφών εξόδων να καταβάλουμε στη δικαιούχο Τράπε¬ 
ζα μέσα σε δύο (2) μήνες από τη λήξη της εκάστοτε οφει¬ 
λής τα ποσά που προέρχονται από την ανωτέρω αιτία και 
μετά από προηγούμενη βεβαίωση των ποσών αυτών στην 
αρμόδια ΔΟΥ στο λογ/σμό Νο 555 σύμφωνα με τη διάτα¬ 
ξη του Π. Δ/τος αριθ. 16/89 (ΦΕΚ 6/1989) και τις οδηγίες 
της εγκυκλίου μας αριθ. 98348/2945/8.8.79. 

II. Καθορίζουμε προμήθεια υπέρ του Δημοσίου 1% για 
την παρεχόμενη εγγύησή του, την οποία θα εισπράττει η 
διαχειρίστρια Τράπεζα και θα την αποδίδει στο Δημόσιο, 
σύμφωνα με τα οριζόμενα στο αριθμ. 2009593/1391/ 
7.2.1996 έγγραφό μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Φεβρουάριου 2001 

Ο ΥΦΥΠΟΥΡΓΟΣ 

Γ. ΔΡΥΣ 

□ 

Αριθ. 2/7722/0022 (4) 

Έγκριση κίνησης και παραμονής εκτός έδρας και εντός 
ορίων του Κράτους των υπαλλήλων του Λαογραφικού 
και Εθνολογικού Μουσείου Μακεδονίας - Θράκης 
(Λ.Ε.Μ.Μ.-Θ.) 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΜΑΚΕΔΟΝΙΑΣ ΚΑΙ ΘΡΑΚΗΣ 

Έχοντας υπόψη: 

1. Τις διατάξεις: 

• Του Ν.Δ. 406/1970 (ΦΕΚ 9Α'), για την ίδρυση Λαογρα- 
φικού και Εθνολογικού Μουσείου Μακεδονίας. 

• Του Ν. 2685/99 «Κάλυψη δαπανών μετακινουμένων 
υπαλλήλων εντός και εκτός Επικράτειας και. άλλες διατά¬ 
ξεις». 

• Του Π.Δ. 1.117/1977 (ΦΕΚ 361 Α'), για την κύρωση κα¬ 
νονισμού οργανώσεως και λειτουργίας του Λαογραφικού 
και Εθνολογικού Μουσείου Μακεδονίας. 

• Του άρθρου 29Α'του Ν. 1558/1985 (ΦΕΚ 137 Α'), για 
την Κυβέρνηση και τα Κυβερνητικά Όργανα, που προστέ¬ 
θηκε ως νέο αυτού άρθρο με το άρθρο 27 του 
Ν. 2081/1992 (ΦΕΚ 154 Α') και αναφέρεται στον έλεγχο 
των δαπανών που προκαλούν οι κανονιστικές διοικητικές 
πράξεις, καιτο γεγονός ότι η σχετική δαπάνη θα καλυφθεί 
από τις γραμμένες στον προϋπολογισμό του Λ.Ε.Μ.Μ.-Θ. 
πιστώσεις για το έτος 2001 και συγκεκριμένα από τους: 

• ΚΑΕ 0711: Οδοιπορικά έξοδα μετακίνησης για εκτέ¬ 
λεση υπηρεσίας στην ημεδαπή υπαλλήλων: 400.000 δρχ. 

• ΚΑΕ 0721: Ημερήσια αποζημίωση μετακίνησης για 
εκτέλεση υπηρεσίας στην ημεδαπή υπαλλήλων: 600.000 
δρχ. 

• Των Π.Δ. 358/1986 (ΦΕΚ 158/Α'), 92/1987 (ΦΕΚδΙ/Α') 


και 492/1988 (ΦΕΚ224/Α"), γιατις αρμοδιότητες καιτον Ορ¬ 
γανισμό του Υπουργείου Βόρειας Ελλάδας, αντίστοιχα. 

• Του Π.Δ. 346/1993 (ΦΕΚ 146/Α'), για τη μετονομασία 
του Λαογραφικού και Εθνολογικού Μουσείου Μακεδο¬ 
νίας (Λ.Ε.Μ.Μ.), σεΛαογραφικό και Εθνολογικό Μουσείο 
Μακεδονίας - Θράκης (Λ.Ε.Μ.Μ.-Θ.) και για την επέκταση 
της αρμοδιότητάς του στη Θράκη. 

2. Την εγκύκλιο με αριθμό ΔΟΑ/Φ.0.3/37/41102/ 
10.12.1993 του Υπουργείου Προεδρίας της Κυβέρνησης 
«Έλεγχος Δαπανών κατά την έκδοση κανονιστικών πρά¬ 
ξεων της Διοίκησης». 

3. Την απόφαση Υ 704/19.8.1998 (ΦΕΚ575/Β") του Πρω¬ 
θυπουργού για τη μετονομασία του Υπουργείου Βόρειας 
Ελλάδας σε Υπουργείο Μακεδονίας - Θράκης. 

4. Το απόσπασμα του πρακτικού 590/14.12.2000 του Δι¬ 
οικητικού Συμβουλίου του Λαογραφικού και Εθνολογικού 
Μουσείου Μακεδονίας - Θράκης (Λ.Ε.Μ.Μ.-Θ.), που ανα- 
φέρεται στην ανάγκη κίνησης και παραμονής εκτός 
έδρας υπαλλήλων του Μουσείου αυτού. 

5. Το με αριθμό 7/8.1.2001 έγγραφο του Λ.Ε.Μ.Μ.-Θ. 

6. Την με αριθμό 1039386/441/Α0006/21.4.2000 (ΦΕΚ 
571/Β/2000) απόφαση του Πρωθυπουργού και του 
Υπουργού Οικονομικών «Ανάθεση αρμοδιοτήτων Υπουρ¬ 
γού Οικονομικών στους Υφυπουργούς Οικονομικών». 

7. Την Κ.Υ.Α. αριθμ. 2/80345/0004/8.11.99 (ΦΕΚ 
2040/Β719.11.99 και 2274/Β/31.12.99) περί μεταβίβασης 
εξουσίας υπογραφής στους Γενικούς Γραμματείς 
Υπουργείων, αποφασίζουμε: 

Εγκρίνουμε την κίνηση και την παραμονή εκτός έδρας 
με δικαίωμα αποζημίωσης των μονίμων υπαλλήλων του 
Λ.Ε.Μ.Μ.-Θ. για το 2001 για εκτέλεση υπηρεσίας ως εξής: 

• Μέχρι πενήντα 50 ημέρες συνολικά κατ’ έτος συμπε¬ 
ριλαμβανομένων Κυριακών και αργιών για κάθε έναν από 
τους τέσσερις (4) υπαλλήλους των κλάδων ΠΕ3 Ερευνη¬ 
τών, ΠΕ2 Λαογράφων και ΠΕ Αρχιτεκτόνων που μεταβαί¬ 
νουν σε περιοχές της Μακεδονίας - Θράκης και στη λοιπή 
Ελλάδα, συμπεριλαμβανομένης και της Αθήνας, για 
έρευνα, καταγραφή εθίμων, δρώμενων κ.α., γνωμοδοτική 
εποπτείακ.α., μέσα στα πλαίσια των δραστηριοτήτωντου 
Λ.Ε.Μ.Μ.-Θ. 

• Μέχρι 10 ημέρες κατ’ έτος για κάθε ένα από τους λοι¬ 
πούς υπαλλήλους του Λ.Ε.Μ.Μ.-Θ. που μεταβαίνει εκτός 
έδρας για εκτέλεση υπηρεσίας. 

Παρέκκλιση από τα κατά τα ανωτέρω οριζόμενα επιτρέ¬ 
πεται για την κάλυψη εξαιρετικών υπηρεσιακών αναγκών, 
με απόφασή μας, που εκδίδεται ύστερα από σύμφωνη 
γνώμη του Διοικητικού Συμβουλίου του Λ.Ε.Μ.Μ.-Θ. 

Η μετακίνηση υπαλλήλωντου Λ.Ε.Μ.Μ.-Θ. στο εξωτερι¬ 
κό θα εγκρίνεται κατά περίπτωση. 

Η ισχύς της απόφασης αυτής αρχίζει από 1.1.2001 και 
λήγει την 31.12.2001. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Φεβρουάριου 2001 
Οι Γ ενικοί Γ ραμματείς 

Δημοσιονομικής Πολιτικής Υπουργείου 

Υπουργείου Οικονομικών Μακεδονίας - Θράκης 

ΙΩΑΝΝΗΣ ΚΟΥΣΟΥΛΑΚΟΣ ΓΕΩΡΓΙΟΣ ΛΥΣΑΡΙΔΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Β1/10991/852 (5) 

Καθορισμός όρων, προϋποθέσεων και διαδικασίας χορή¬ 
γησης αδειών κυκλοφορίας φορτηγών αυτοκινήτων 
δημοσίας χρήσης, για την εξυπηρέτηση τοπικών ανα¬ 
γκών νησιών με πληθυσμό μικρότερο των τριών χιλιά¬ 
δων εκατό (3.100) κατοίκων. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 4 παράγραφος 4 περίπτω¬ 
ση δ'του Ν. 383/76 (ΑΊ82), « περί διενέργειας Εμπορευ- 
ματικών μεταφορών δια φορτηγών αυτ/των δημόσιας 
χρήσης και άλλωντινών διατάξεων», όπως συμπληρώθη¬ 
κε με το άρθρο 13 παράγραφος 2 του Ν. 2801/2000 (Α' 
48). 

2. Τις διατάξεις του άρθρου 27 του Ν. 2081/92 (Α' 154), 
με το οποίο προστέθηκε το άρθρο 29Ατου Ν. 1558/85 (Α' 
137). 

3. Το γεγονός ότι από την απόφαση αυτή δεν προκαλεί- 
ται δαπάνη σε βάρος του κρατικού προϋπολογισμού, 
αποφασίζουμε: 

Καθορίζουμε τους όρους, τις προϋποθέσεις και τη δια¬ 
δικασία χορήγησης αδειών κυκλοφορίας φορτηγών αυ¬ 
τοκινήτων δημοσίας χρήσης, για την εξυπηρέτηση των 
μεταφορικών αναγκών νησιών με πληθυσμό μικρότερο 
των τριών χιλιάδων εκατό (3.100) κατοίκων. 

ΑΡΘΡΟ 1 
ΟΡΟΙ 

1. Η ανάγκη θέσης σε κυκλοφορία φορτηγού αυτοκινή¬ 
του δημοσίας χρήσης, μικτού βάρους έως 6000 χιλιό¬ 
γραμμα, το οποίο προορίζεται για την εξυπηρέτηση τοπι¬ 
κών αναγκών νησιού με πληθυσμό μικρότερο των τριών 
χιλιάδων εκατό (3.100) κατοίκων, εφόσον δεν κυκλοφορεί 
άλλο ΦΔχ αυτοκίνητο, εξετάζεται, μετά από πρόταση της 
αρμόδιας Δημοτικής ή Κοινοτικής αρχής, από τον οικείο 
Νομάρχη, ο οποίος εκδίδει σχετική πράξη. 

2. Το φορτηγό αυτοκίνητο δημόσιας χρήσης που θα τε¬ 
θεί σε κυκλοφορία κατ’ εφαρμογή της παρούσας απόφα¬ 
σης απαγορεύεται με ποινή οριστικής ανάκλησης του δι¬ 
καιώματος: 

α) να κυκλοφορεί εκτός του νησιού, με εξαίρεση την πε¬ 
ρίπτωση μεταφοράς εμπορευμάτων από και προς τα λι¬ 
μάνια που συνδέονται ακτοπλοϊκώς με αυτό. 

β) να μεταφέρεται η έδρα του. 

γ) να μεταβιβαστεί το δικαίωμα κυκλοφορίας του με 
οποιοδήποτε τρόπο, (πράξη εν ζωή, κληρονομικές μετα¬ 
βιβάσεις κ.λ.π.). 

3. Η μετατροπή φορτηγού αυτοκινήτου δημόσιας χρή¬ 
σης κάθε κατηγορίας (κοινού φόρτου ή ειδικοποιημένο) 
που έχει τεθεί σε κυκλοφορία κατ’ εφαρμογή της παρού¬ 
σας απόφασης σε άλλη κατηγορία ή η αντικατάστασή του 
με άλλο αυτοκίνητο μεγαλύτερου μικτού βάρους, επιτρέ¬ 
πεται με απόφαση του οικείου νομάρχη που θα διαπιστώ¬ 
νει ότι υφίσταταιτέτοια ανάγκη. 

ΑΡΘΡΟ 2 

ΔΙΚΑΙΟΥΧΟΙ - ΠΡΟΫΠΟΘΕΣΕΙΣ 

1. Το δικαίωμα θέσης σε κυκλοφορία νέου ΦΔΧ αυτ/του 
για την εξυπηρέτηση των τοπικών αναγκών του παραπά¬ 


νω νησιού, χορηγείται με σειρά προτεραιότητας είτε σε 
φυσικό πρόσωπο είτε σε ΝΠΔΔ, (δήμος ή κοινότητα του 
νησιού). 

2. Προκειμένου περί φυσικού προσώπου αυτό πρέπει 
να πληρεί τις εξής προϋποθέσεις: 

α) Να έχει την υπηκοότητα κράτους-μέλους της ΕΕ. 

β) Να έχει την απαιτούμενη άδεια οδήγησης, ανάλογα 
με την κατηγορία του οχήματος. 

γ) Να μην έχει καταδικαστεί αμετάκλητα, για λιποταξία 
ή ανυποταξία οποτεδήποτε και κατά την τελευταία δεκα¬ 
ετία πριν από την ημερομηνία υποβολής της αιτήσεώς 
του, για ληστεία, λαθρεμπορία, χρήση και εμπορία ναρ¬ 
κωτικών, εκμετάλλευση πορνών, σωματεμπορία,, απο¬ 
πλάνηση, βιασμό, εξαναγκασμό σε ασέλγεια, κλοπή, υπε¬ 
ξαίρεση, τοκογλυφία, δωροδοκία, πλαστογραφία, απάτη, 
ανθρωποκτονία από πρόθεση και απόπειρα ανθρωποκτο¬ 
νίας από πρόθεση. 

δ) Να μην έχειτύχει οποτεδήποτε από κρατική παραχώ¬ 
ρηση άδειας κυκλοφορίας αυτοκινήτου δημοσίας χρή¬ 
σης οποιοσδήποτε κατηγορίας, συμπεριλαμβανομένων 
καιτωντρικύκλων, ολόκληρης ή ποσοστό αυτής ή να μην 
έχει στο όνομά του τέτοια άδεια ή στο όνομα μεταφορικής 
επιχείρησης στην οποία συμμετέχει. 

Οι διατάξεις της περίπτωσης αυτής έχουν εφαρμογή 
και για όσους έχουν αποκτήσει δικαίωμα των παραπάνω 
αυτοκινήτων (με πράξη εν ζωή ή αιτία θανάτου) και δεν 
έχει εκδοθεί στο όνομά τους η σχετική άδεια κυκλοφο¬ 
ρίας. 

Οι προϋποθέσεις της περίπτωσης αυτής πρέπει να συ¬ 
ντρέχουν τόσο στο πρόσωπο του αιτούντα, όσο και στο 
πρόσωπο των μελών της οικογένειάς του που συνοικούν 
με αυτόν και αποτελούν ενιαία οικονομική μονάδα (σύζυ¬ 
γο, τέκνα, γονείς, προστατευόμενα μέλη). 

ΑΡΘΡΟ 3 

ΔΙΑΔΙΚΑΣΙΑ - ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ 

1. Η προβλεπόμενη από το άρθρο 1 της παρούσας 
εγκριτική πράξη του Νομάρχη πρέπει να είναι αιτιολογη¬ 
μένη και να αναφέρει ότι διαπιστώθηκε η ανάγκη θέσης σε 
κυκλοφορία ενός φορτηγού αυτοκινήτου δημοσίας χρή¬ 
σης για την εξυπηρέτηση των τοπικών αναγκών του νησι¬ 
ού, ότι δεν κυκλοφορεί άλλο ΦΔΧ αυτ/το, τον πληθυσμό 
του νησιού, την έδρα του οχήματος, την κατηγορία του, 
το μικτό του βάρος που δεν θα υπερβαίνει τα 6.000 χιλιό¬ 
γραμμα, την περιοχή κυκλοφορίας του, σύμφωνα με τις 
διατάξεις του Ν. 2801/2000 και ότι θα επακολουθήσει 
προκήρυξη. 

2. Ο οικείος Νομάρχης, μέσα σε χρονικό διάστημα 
τριών (3) μηνών από την έκδοση της εγκριτικής πράξης 
της προηγούμενης παραγράφου, καλεί με προκήρυξή 
του φυσικά πρόσωπα της παραγράφου 2 του άρθρου 2, 
να υποβάλλουν αίτηση, μετά προβλεπόμενα δικαιολογη- 
τικά της παραγράφου 3 του παρόντος άρθρου και συγ¬ 
χρόνως συγκροτεί τριμελή επιτροπή, από υπαλλήλους 
της Νομαρχιακής Αυτοδιοίκησης, για την παραλαβή και 
εξέτασή τους: 

Η προκήρυξη πρέπει να αναφέρει: 

α. Την εγκριτική πράξη και άλατα στοιχεία αυτής. 

β. Τις απαραίτητες προϋποθέσεις, τα κριτήρια με τα 
αντίστοιχα μόρια και τα αντίστοιχα δικαιολογητικά που 
απαιτούνται. 

γ. Ότι οι αιτούντες πρέπει να υποβάλλουν στην αρμόδια 
επιτροπή που έχει ορίσει ο Νομάρχης, αίτηση με τα πα¬ 
ραπάνω δικαιολογητικά εντός αποκλειστικής προθε¬ 
σμίας δύο (2) μηνών απότηνημερομηνίατηςπροκήρυξης 
και ότι με την εκπνοή της προθεσμίας αυτής δεν θα γίνο¬ 
νται δεκτές αιτήσεις. 

Η προκήρυξη τοιχοκολλάται στο κατάστημα της νομαρ¬ 
χίας, ανακοινώνεται από τοπικά μέσα μαζικής ενημέρω¬ 
σης του κοινού και δημοσιεύεται σε τοπικές εφημερίδες, 
σε σωματείο πολυτέκνων που τυχόν υπάρχει στο νομό κα¬ 
θώς και στους οικείους οργανισμούς τοπικής αυτοδιοίκη¬ 
σης του νομού. 

3. Οι ενδιαφερόμενοι υποβάλλουν αίτηση, μαζί με τα 
παρακάτω δικαιολογητικά, από τα οποία υποχρεωτικά εί¬ 
ναι τα α) β) και γ): 

α) Επικυρωμένη φωτοτυπία αστυνομικής ταυτότητας 
και άδειας οδήγησης. Η επικύρωση μπορεί να γίνει από 
την υπηρεσία παραλαβής των δικαιολογητικών. 

β) Αντίγραφο ποινικού μητρώου τύπου Β', από το οποίο 
να προκύπτει ότι ο αϊτών δεν έχει καταδικαστεί για τα αδι¬ 
κήματα του εδαφίου γ) της παραγράφου 2 του άρθρου 2. 

γ) Υπεύθυνη δήλωση με την οποία ο υποψήφιος δηλώ¬ 
νει ότι έλαβε γνώση όλων των όρων προϋποθέσεων και 
διαδικασιών για την χορήγηση του συγκεκριμένου αυτο¬ 
κινήτου, καθώς καιότιπληρείτηνπροϋπόθεσητηςπερ. δ, 
παρ. 2, άρθρου 2 της παρούσας. 

δ) Βεβαίωση της αρμόδιας Οικονομικής Εφορίας, από 
την οποία να προκύπτει ότι το ετήσιο συνολικό καθαρό οι¬ 
κογενειακό εισόδημα του αιτούντος δεν υπερβαίνει το 
ισχύον αφορολόγητο ποσό, καθώς και τις πηγές από τις 
οποίες προήλθε αυτό, κατά το προηγούμενο ημερολο¬ 
γιακό έτος από αυτό της νομαρχιακής προκήρυξης. 

Σε περιπτώσεις που υποψήφιοι δεν έχουν υποβάλει δή¬ 
λωση φόρου εισοδήματος, θα λαμβάνονται υπόψη βεβαι¬ 
ώσεις της αρμόδιας οικονομικής εφορίας, μετά από εκ¬ 
πρόθεσμη δήλωση φόρου εισοδήματος αυτών. 

ε) Υπεύθυνη δήλωση του υποψηφίου για την απόδειξη 
ότι είναι μόνιμος κάτοικος του νησιού από διετίας. 

στ) Πιστοποιητικό ή βεβαίωση του αρμόδιου ασφαλι¬ 
στικού φορέα, για την απόδειξη της ιδιότητας επαγγελ- 
ματία οδηγού, από την οποία να προκύπτει και ο συνολι¬ 
κός χρόνος ασφάλισης. 

ζ) Πιστοποιητικό δήμου ή κοινότητας για την οικογενει¬ 
ακή κατάσταση του αιτούντος, στις περιπτώσεις ύπαρξης 
ανήλικων τέκνων, από το οποίο προκύπτει ο αριθμός των 
παιδιών του υποψηφίου, καθώς και οι ημερομηνίες γέν¬ 
νησής τους. 

Προκειμένου για πολυτέκνους αντί του παραπάνω πι¬ 
στοποιητικού μπορεί να προσκομιστεί βεβαίωση της Ανω- 
τάτης Πανελληνίου Συνομοσπονδίας Πολυτέκνων. 

η) Βεβαίωση σπουδών ή στρατολογική για προστατευ- 
όμενα τέκνα. 

ζ) Βεβαίωση αναπηρίας από 67% και άνω για προστα- 
τευόμενα τέκνα ή μέλη, από τις αρμόδιες κατά περίπτω¬ 
ση υπηρεσίες. 

θ) Βεβαίωση Ταμείου Ανεργίας. 

ΑΡΘΡΟ 4 

ΕΛΕΓΧΟΣ ΑΙΤΗΣΕΩΝ ΚΑΙ ΔΙΚΑΙΟΛΟΓΗΤΙΚΩΝ - 
ΠΙΝΑΚΑΣ ΚΑΤΑΤΑΞΗΣ 

1. Μετά την λήξη της προθεσμίας που τάσσεται στην 
προκήρυξη, η αρμόδια επιτροπή ελέγχει τις εμπρόθε¬ 


σμες και με πλήρη δικαιολογητικά αιτήσεις προκειμένου 
να διαπιστώσει την ύπαρξη των προβλεπόμενων προϋπο¬ 
θέσεων της παραγράφου 2 του άρθρου 2 της παρούσας 
και κατατάσσει τους υποψηφίους σε πίνακα προτεραιό¬ 
τητας με βάση κριτήρια και μόρια αντίστοιχα: 

α) Οι άνεργοι λαμβάνουν 10 μόρια. 

β) Για κάθε ανήλικο ή προστατευόμενο τέκνο υπολογί¬ 
ζονται 5 μόρια. 

γ) Για κάθε τέκνο ή προστατευόμενο μέλος με ποσοστό 
αναπηρίας τουλάχιστον 67% 20 μόρια. 

δ) Για την άσκηση του επαγγέλματος του επαγγελματία 
οδηγού αυτοκινήτου χορηγούνται: 

- πάνω από 2 έως 5 έτη, 5 μόρια. 

- πάνω από 5 έως 10 έτη, 10 μόρια 

- πάνω από 10 έως 20 έτη, 15 μόρια 

- πάνω από 20 έτη, 20 μόρια. 

ε) Οι μόνιμοι κάτοικοι του νησιού από διετίας τουλάχι¬ 
στον λαμβάνουν 10 μόρια. 

στ) Αν το ετήσιο οικογενειακό εισόδημα δεν υπερβαίνει 
το ισχύον κάθε φορά αφορολόγητο ποσό 10 μόρια. 

2. Η επιτροπή στη συνέχεια καταρτίζει ονομαστικούς πί¬ 
νακες, στους οποίους αναφέρονται αφενός μεν οι απο- 
κλειόμενοι, λόγω μη συγκεντρώσεως των απαραίτητων 
προϋποθέσεων, αφετέρου δε αυτοί που τις συγκεντρώ¬ 
νουν κατά σειρά προτεραιότητας σύμφωνα με τα παρα¬ 
πάνω μόρια, από τον οποίο επιλέγεται ο δικαιούχος που 
συγκεντρώνει τα περισσότερα μόρια. 

Σε περίπτωση ισοβαθμίας γίνεται κλήρωση. 

3. Οι ονομαστικοί πίνακες κατάταξης αφού εγκριθούν 
από τον Νομάρχη, τοιχοκολλούνται στο κατάστημα της 
νομαρχίας και κοινοποιούνται στο δικαιούχο. 

Γ ια την ολοκλήρωση της διαδικασίας που απαιτείται 
από την ημερομηνία λήξης της προθεσμίας της προκήρυ¬ 
ξης και μέχρι την έγκριση του πίνακα κατάταξης από τον 
Νομάρχη, δεν πρέπει να έχει παρέλθει χρονικό διάστημα 
μεγαλύτερο των τριών (3) μηνών. 

Οι πίνακες κατάταξης ισχύουν για ένα (1) έτος. 

ΑΡΘΡΟ 5 

ΧΟΡΗΓΗΣΗ ΔΙΚΑΙΩΜΑΤΟΣ - ΘΕΣΗ ΣΕ ΚΥΚΛΟΦΟΡΙΑ 

1. Μετά την ολοκλήρωση των παραπάνω διαδικασιών 
εκδίδεται απόφαση του Νομάρχη με την οποία χορηγείται 
στον κριθέντα δικαιούχο το δικαίωμα θέσης σε κυκλοφο¬ 
ρία του φορτηγού αυτοκινήτου δημοσίας χρήσης, η 
οποία κοινοποιείται στην δ/νση εμπορευματικών μεταφο¬ 
ρών του Υπουργείου Μεταφορών και Επικοινωνιών, στην 
αρμόδια υπηρεσία Μεταφορών και Επικοινωνιών της Νο¬ 
μαρχιακής Αυτοδιοίκησης και στο δικαιούχο. 

Ο δικαιούχος εντός χρονικού διαστήματος τεσσάρων 
(4) μηνών από την παραλαβή της παραπάνω απόφασης 
πρέπει να υποβάλλει στην αρμόδια υπηρεσία Μεταφορών 
και Επικοινωνιών της Νομαρχιακής Αυτοδιοίκησης, τα δι- 
καιολογητικά που απαιτούνται για την απογραφή και τα¬ 
ξινόμηση του αυτοκινήτου, προκειμένου να εκδοθεί στο 
όνομά του άδεια κυκλοφορίας. 

2. Εάν η προθεσμία της προηγούμενης παραγράφου 
παρέλθει άπρακτη, ή η έκδοση της άδειας κυκλοφορίας 
του αυτοκινήτου στο όνομα του δικαιούχου δεν είναι δυ¬ 
νατή για οποιοδήποτε λόγο, το δικαίωμα θέσης σε κυκλο¬ 
φορία του ΦΔΧ αυτοκινήτου που παρασχέθηκε απόλλυ- 

ται οριστικά και παραχωρείται στον επόμενο κατά σειρά 
δικαιούχο σύμφωνα με τον ισχύοντα πίνακα κατάταξης. 

Η ίδια διαδικασία ακολουθείται και στην περίπτωση που 
ο δικαιούχος απολέσειτο δικαίωμα του ΦΔΧ αυτοκινήτου 
για οποιοδήποτε λόγο (όπως θάνατος, δήλωση παραίτη¬ 
σης, έλλειψη νομίμων προϋποθέσεων, κωλύματα). 

3. Σε περίπτωση που δεν καταστεί δυνατή για οποιοδή- 
ποτε λόγο και σε οποιοδήποτε στάδιο της διαδικασίας, η 
χορήγηση ή η διατήρηση του δικαιώματος κυκλοφορίας 
του ΦΔΧ αυτοκινήτου στο όνομα φυσικού προσώπου, γε¬ 
γονός που διαπιστώνεται από τον Νομάρχη, τότε ακο¬ 
λουθείται η εξής διαδικασία: 

Ο Νομάρχης καλεί το αρμόδιο ΝΠΔΔ (Δήμος ή Κοινό¬ 
τητα του νησιού) που έκανε την πρόταση για θέση σε κυ¬ 
κλοφορία του ΦΔΧ αυτοκινήτου, όπως εντός προθεσμίας 
δύο (2) μηνών απαντήσει εγγράφως εάν προτίθεται ή όχι 
να θέσει σε κυκλοφορία στο όνομά του το αναφερόμενο 
στην εγκριτική πράξη ΦΔΧ αυτοκίνητο. 

Σε περίπτωση εμπρόθεσμης και καταφατικής απάντη¬ 
σης του ΝΠΔΔ ακολουθείται η διαδικασία της παραγρά¬ 
φου 1 του παρόντος άρθρου. 

4. Στην απόφαση χορήγησης του δικαιώματος σύμφω¬ 
να με τα παραπάνω, καθώς και στην άδεια κυκλοφορίας 
του ΦΔΧ αυτοκινήτου πρέπει να αναγράφεται: 

- Ότι το ΦΔΧ αυτ/το τέθηκε σε κυκλοφορία σύμφωνα με 
τις διατάξεις της παρ. 2 του άρθρου 13 του Ν. 2801/2000. 

- Η έδρα και η περιοχή κυκλοφορίας του αυτοκινήτου. 

- Ότι απαγορεύεται η μεταβίβαση με οποιοδήποτε τρό¬ 
πο και η μεταφορά της έδρας του. 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παπάγου, 15 Φεβρουάριου 2001 

Ο ΥΠΟΥΡΓΟΣ 

ΧΡΙΣΤΟΣ ΒΕΡΕΛΗΣ 

□ 

ΠΡΑΞΗ ΣΤ/3403 (6) 

Ανάκληση Αδειών Ίδρυσης και Λειτουργίας του «I. Ι.Ε.Κ. 

ΦΑΡΟΣ.» (ΘΕΣΣΑΛΟΝΙΚΗ). 

Ο ΑΝΤΙΠΡΟΕΔΡΟΣ ΤΟΥ Ο.Ε.Ε.Κ. 

Έχοντας υπόψη: 

1. Τις διατάξεις των παραγρ. 7,8 και 9 του άρθρου 5 του 
Ν. 2009/1992 (ΦΕΚ Ιδτ.Α') «Εθνικό Σύστημα Επαγγελμα¬ 
τικής Εκπαίδευσης και Κατάρτισης και άλλες διατάξεις». 

2. Τις διατάξεις των άρθρων 1 και 2 της, με αριθμ. 
Ζ/3378/93 (ΦΕΚ356τ.Β'), Απόφασης του Υπουργού Εθνι¬ 
κής Παιδείας και Θρησκευμάτων «Προϋποθέσεις, όροι 
και διαδικασία χορήγησης άδειας ίδρυσης και λειτουρ¬ 
γίας Ινστιτούτων Επαγγελματικής Κατάρτισης (Ι.Ε.Κ.) 
από Νομικά Πρόσωπα Ιδιωτικού Δικαίου ή Ιδιώτες», όπως 
τροποποιήθηκε και ισχύει (ΦΕΚ722τ.Β'/22.8.96). 

3. Τη, με αριθμ. ΣΤ/6436/19.3.99, Απόφαση του Δ.Σ. του 
Ο.Ε.Ε.Κ. για χορήγηση άδειας Ίδρυσης, η οποία δημοσι- 
εύθηκε στο ΦΕΚ 297 τ.Β'. 

4. Τη, με αριθμ. ΣΤ/1113/30.7.99, Απόφαση του Δ.Σ. του 
Ο.Ε.Ε.Κ. για χορήγηση πρώτης άδειας λειτουργίας. 


5. Το με α/α 340/6.11.2000 υπηρεσιακό σημείωμα του 
τμήματος Ελέγχου Λειτουργίας I.Ι.Ε.Κ. 

6. Τις διατάξεις του άρθρου 9 της παραγράφου Ιγ,της 
με αριθμ. Ζ/3378/93 (ΦΕΚ 356 τ.Β'), Απόφασης του 
Υπουργού Εθνικής Παιδείας και Θρησκευμάτων «Ανά¬ 
κληση άδειας ίδρυσης και λειτουργίας Ιδιωτικού Ι.Ε.Κ.», 
όπως τροποποιήθηκε συμπληρώθηκε και ισχύει (ΦΕΚ 722 
τ.Β'/22.8.96). 

7. Την Απόφαση επί του θέματος 9δ της συνεδρίασης 
36/29.10.98του Δ.Σ. του Ο.Ε.Ε.Κ. 

8. Την Απόφαση επί του θέματος 5β της συνεδρίασης 
3/7.2.2001 του Δ.Σ. του Ο.Ε.Ε.Κ., αποφασίζει: 

Α. Την ανάκληση των αδειών Ίδρυσης και Λειτουργίας 
του ΙΔΙΩΤΙΚΟΥ ΙΝΣΤΙΤΟΥΤΟΥ ΕΠΑΓΓΕΛΜΑΤΙΚΗΣ ΚΑΤΑΡ¬ 
ΤΙΣΗΣ, με την επωνυμία «Ιδιωτικό Ι.Ε.Κ. ΝΙΚΟΛΑΟΣ ΚΟ- 
ΚΑΡΙΔΑΣ» και ανάκληση του δικαιώματος χρήσης της 
προσωνυμίας «I.Ι.Ε.Κ. ΦΑΡΟΣ.» με ΑΜ. 02020 στην Θεσ¬ 
σαλονίκη. 

Β. Τη δημοσίευση της απόφασης αυτής στην Εφημερί¬ 
δα της Κυβερνήσεως. 

Δεν προκαλείται δαπάνη. 

Αθήνα, 22 Φεβρουάριου 2001 
Ο Αντιπρόεδρος 

ΙΩΑΝΝΗΣ ΠΑΠΑΚΩΝΣΤΑΝΤΙΝΟΥ 

□ 

ΠΡΑΞΗ ΣΤ/3402 (7) 

Ανάκληση Αδειών Ίδρυσης και Λειτουργίας του «I. Ι.Ε.Κ. 

Χ.Α.Ν.» (ΑΘΗΝΑ). 

Ο ΑΝΤΙΠΡΟΕΔΡΟΣ ΤΟΥ Ο.Ε.Ε.Κ. 

Έχοντας υπόψη: 

1. Τις διατάξεις των παραγρ. 7,8 και 9 του άρθρου 5 του 
Ν. 2009/1992 (ΦΕΚ Ιδτ.Α') «Εθνικό Σύστημα Επαγγελμα¬ 
τικής Εκπαίδευσης και Κατάρτισης και άλλες διατάξεις». 

2. Τις διατάξεις των άρθρων 1 και 2 της, με αριθμ. 
Ζ/3378/93 (ΦΕΚ 356 τ.Β'), Απόφασης του Υπουργού Εθνι¬ 
κής Παιδείας και Θρησκευμάτων «Προϋποθέσεις, όροι 
και διαδικασία χορήγησης άδειας ίδρυσης και λειτουρ¬ 
γίας Ινστιτούτων Επαγγελματικής Κατάρτισης (Ι.Ε.Κ.) 
από Νομικά Πρόσωπα Ιδιωτικού Δικαίου ή Ιδιώτες», όπως 
τροποποιήθηκε και ισχύει (ΦΕΚ 722 τ.Β'/22.8.96). 

3. Τη, με αριθμ. ΣΤ/16572/2.7.99, Απόφαση του Δ.Σ. του 
Ο.Ε.Ε.Κ. για χορήγηση άδειας Ίδρυσης, η οποία δημοσι- 
εύθηκε στο ΦΕΚ 1483 τ.Β'. 

4. Τη, με αριθμ. ΣΤ/22653/1.10.99, Απόφαση του Δ.Σ. 
του Ο.Ε.Ε.Κ. για χορήγηση πρώτης άδειας λειτουργίας. 

5. Το με α/α 340/6.11.2000 υπηρεσιακό σημείωμα του 
τμήματος Ελέγχου Λειτουργίας I.Ι.Ε.Κ. 

6. Τις διατάξεις του άρθρου 9 της παραγράφου Ιγ,της 
με αριθμ. Ζ/3378/93 (ΦΕΚ 356 τ.Β'), Απόφασης του 
Υπουργού Εθνικής Παιδείας και Θρησκευμάτων «Ανά¬ 
κληση άδειας ίδρυσης και λειτουργίας Ιδιωτικού Ι.Ε.Κ.», 
όπως τροποποιήθηκε συμπληρώθηκε και ισχύει (ΦΕΚ 722 
τ.Β'/22.8.96). 

7. Την Απόφαση επί του θέματος 9δ της συνεδρίασης 
36/29.10.98του Δ.Σ. του Ο.Ε.Ε.Κ. 

8. Την Απόφαση επί του θέματος 5γ της συνεδρίασης 
3/7.2.2001 του Δ.Σ. του Ο.Ε.Ε.Κ., αποφασίζει: 

Α. Την ανάκληση των αδειών Ίδρυσης και Λειτουργίας 
του ΙΔΙΩΤΙΚΟΥ ΙΝΣΤΙΤΟΥΤΟΥ ΕΠΑΓΓΕΛΜΑΤΙΚΗΣ ΚΑΤΑΡ¬ 
ΤΙΣΗΣ, με την επωνυμία «Ιδιωτικό Ι.Ε.Κ ΧΡΙΣΤΙΑΝΙΚΗΣ 
ΑΔΕΛΦΟΤΗΤΑΣ ΝΕΩΝ» και ανάκληση του δικαιώματος 
χρήσης της προσωνυμίας «I.Ι.Ε.Κ. Χ.Α.Ν.» με Α.Μ. 01056 
στην Αθήνα. 

Β. Τη δημοσίευση της απόφασης αυτής στην Εφημερί¬ 
δα της Κυβερνήσεως. 

Δεν προκαλείται δαπάνη. 

Αθήνα, 22 Φεβρουάριου 2001 
Ο Αντιπρόεδρος 

ΙΩΑΝΝΗΣ ΠΑΠΑΚΩΝΣΤΑΝΤΙΝΟΥ 

□ 

ΠΡΑΞΗ ΣΤ/3401 (8) 

Ανάκληση Αδειών Ίδρυσης και Λειτουργίας του «I. Ι.Ε.Κ. 

ΖΗΤΑ ΖΑΧΑΡΟΠΟΥΛΟΣ» (ΑΘΗΝΑ). 

Ο ΑΝΤΙΠΡΟΕΔΡΟΣ ΤΟΥ Ο.Ε.Ε.Κ. 

Έχοντας υπόψη: 

1. Τις διατάξεις των παραγρ. 7,8 και 9 του άρθρου 5 του 
Ν. 2009/1992 (ΦΕΚ Ιδτ.Α') «Εθνικό Σύστημα Επαγγελμα¬ 
τικής Εκπαίδευσης και Κατάρτισης και άλλες διατάξεις». 

2. Τις διατάξεις των άρθρων 1 και 2 της, με αριθμ. 
Ζ/3378/93 (ΦΕΚ356τ.Β'), Απόφασης του Υπουργού Εθνι¬ 
κής Παιδείας και Θρησκευμάτων «Προϋποθέσεις, όροι 
και διαδικασία χορήγησης άδειας ίδρυσης και λειτουρ¬ 
γίας Ινστιτούτων Επαγγελματικής Κατάρτισης (Ι.Ε.Κ.) 
από Νομικά Πρόσωπα Ιδιωτικού Δικαίου ή Ιδιώτες», όπως 
τροποποιήθηκε και ισχύει (ΦΕΚ 722τ.Β'/22.8.96). 

3. Τη, με αριθμ. Ζ/5099/25.6.93, Απόφαση του Δ.Σ. του 


Ο.Ε.Ε.Κ. για χορήγηση άδειας Ίδρυσης, η οποία δημοσι- 
εύθηκε στο ΦΕΚ 460 τ.Β'. 

4. Τη, με αριθμ. Ζ/10315/8.10.93, Απόφαση του Δ.Σ. του 
Ο.Ε.Ε.Κ. για χορήγηση πρώτης άδειας λειτουργίας. 

5. Το με α/α 340/6.11.2000 υπηρεσιακό σημείωμα του 
τμήματος Ελέγχου Λειτουργίας I.Ι.Ε.Κ. 

6. Τις διατάξεις του άρθρου 9 της παραγράφου 1 β, της 
με αριθμ. Ζ/3378/93 (ΦΕΚ 356 τ.Β'), Απόφασης του 
Υπουργού Εθνικής Παιδείας και Θρησκευμάτων «Ανά¬ 
κληση άδειας ίδρυσης και λειτουργίας Ιδιωτικού Ι.Ε.Κ.», 
όπως τροποποιήθηκε συμπληρώθηκε και ισχύει (ΦΕΚ 722 
τ.Β'/22.8.96). 

7. Την Απόφαση επί του θέματος 9δ της συνεδρίασης 
36/29.10.98 του Δ.Σ. του Ο.Ε.Ε.Κ. 

8. Την Απόφαση επί του θέματος 5α της συνεδρίασης 
3/7.2.2001 του Δ.Σ. του Ο.Ε.Ε.Κ., αποφασίζει: 

Α. Την ανάκληση των αδειών Ίδρυσης και Λειτουργίας 
του ΙΔΙΩΤΙΚΟΥ ΙΝΣΤΙΤΟΥΤΟΥ ΕΠΑΓΓΕΛΜΑΤΙΚΗΣ ΚΑΤΑΡ¬ 
ΤΙΣΗΣ, με την επωνυμία «Ιδιωτικό Ι.Ε.Κ. ΖΑΧΑΡΙΑΣ ΖΑΧΑ- 
ΡΟΠΟΥΛΟΣ» και ανάκληση του δικαιώματος χρήσης της 
προσωνυμίας «I.Ι.Ε.Κ. ΖΗΤΑ ΖΑΧΑΡΟΠΟΥΛΟΣ» με Α.Μ. 
01007 στην Αθήνα. 

Β. Την παράδοση του αρχείουτου «Ιδιωτικό Ι.Ε.Κ. ΖΗΤΑ 
ΖΑΧΑΡΟΠΟΥΛΟΣ» (Α.Μ. 01007) στο Δημόσιο Ι.Ε.Κ. Αγίων 
Αναργύρων Αττικής. 

Γ. Τη δημοσίευση της απόφασης αυτής στην Εφημερί¬ 
δα της Κυβερνήσεως. 

Δεν προκαλείται δαπάνη. 

Αθήνα, 22 Φεβρουάριου 2001 
Ο Αντιπρόεδρος 

ΙΩΑΝΝΗΣ ΠΑΠΑΚΩΝΣΤΑΝΤΙΝΟΥ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ - Γούναρη και Εθν. Αντίστασης 




Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

5248 785 

ΛΑΡΙΣΑ -Διοικητήριο Τ.Κ. 411 10 

(041) 597449 

Εγγραφή Συνδρομητών Φ.Ε.Κ. και 


ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 

(081) 396 223 



ΛΕΣΒΟΣ - Πλ. Κωνσταντινουπόλεως 




Τ.Κ. 811 00 Μυτιλήνη 

(02511 46 888/47 533 



ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιγο) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 

Σε μορφή Οϋ: 


Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των ΟΩδ παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 ουτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από ΤΟ ΙπίθΠΙΘΐ 

Τεύχος 

Κ.Α.Ε. Προϋπολογισμού Κ.Α.Ε. εσόδου 

Κ.Α.Ε. Προϋπολογισμού Κ.Α.Ε. εσόδου 


2531 υπέρ ΤΑΠΕΤ 3512 

2531 υπέρ ΤΑΠΕΤ 3512 



δρχ- 

θυι-ο 

δρχ- 

ΘυΐΌ 

δρχ- 

θυΐΌ 

δρχ- 

θυτο 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


I Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

II Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβιτιβΐ, με την καταβολή των 
αντίστοιχων ποσών συνδρομής και ΤΑΠΕΤ. 

I Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

II Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

11 Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

17 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























